Hallituksen kokous 10/2020

|  |  |
| --- | --- |
|  | Keskiviikko 2.9.2020 klo 18.00-21.00  |

# 1 Kokouksen avaus

Puheenjohtaja Merja Alitalo avasi kokouksen.

# 2 Laillisuuden ja päätösvaltaisuuden toteaminen

Kokous todettiin laillisesti koolle kutsutuksi ja päätösvaltaiseksi. Merkittiin tiedoksi, että Liisa Lehto-Ääri toimii hallituksessa kauden 2019-2021 loppuun.

# Työjärjestyksen hyväksyminen

 Hyväksyttiin työjärjestys muutoksitta.

# 4 Pöytäkirjantarkastajien valitseminen

 Valittiin pöytäkirjantarkastajiksi Kirsi Järvi ja Virpi Kangas-Oksanen.

**5 Valtuutus kiireellisten päätösten osalta työvaliokunnalle syksyllä 2020**

Alla OAJ:n keskustason koulutusohjeet 10.8.2020:

*”Olemme saaneet OAJ:n toimistolle kyselyjä OAJ:n koulutusten järjestelyjen osalta. OAJ seuraa tarkkaan valtiovallan ohjeita ja tarkentaa niiden mukaisesti omia ohjeitaan. OAJ:n toimistolla on linjattu seuraavaa Helsingissä järjestettävien koulutusten osalta:*

* *Noin 40 hengen ja pienemmät koulutukset voidaan järjestää lähiopetuksena tilan koko huomioiden (turvavälit). Eli 40 hengen tilaisuudet Valopihalla.  Pienempiin tiloihin ei mahdu 40 henkeä turvaväleillä. Osallistujille kerrotaan, että on mahdollista osallistua myös etänä.  Etäyhteyksissä osallistuja kuulee luennoitsijan puheen, mutta muuta ”salikeskustelua” ei.  Eli rooli on passiivisempi.*
* *Yli 50 hengen tilaisuudet pidetään kaikki kokonaan etänä. =PLM päivät ja seminaarit.*
* *Illallinen kaikissa koulutustilaisuuksissa on Akavatalolla.*
* *Normaalit koulutuksen matkustusohjeet ovat voimassa. Suositellaan maskien käyttöä myös julkisilla matkustettaessa.*
* *Nämä ohjeet voimassa elo – lokakuun ja niihin voi tulla muutoksia.*

*Jokainen alueyhdistys seuraa oman alueensa tautitilannetta ja annettuja ohjeita. Voitte hyödyntää näitä keskustason ohjeita, jos niistä on teille hyötyä.”*

Päätettiin, että Varsinais-Suomen alueyhdistys noudattaa tapahtumissaan keskustason linjauksia.

Koronatilanteen takia päätettiin myöntää tarvittavien kiireellisten päätösten tekeminen työvaliokunnalle.

# 6 Vuosikokous 24.8.2020

Todettiin, että vuosikokous pidettiin 24.8.2020 Laitilassa. Kokoukseen osallistui 58 virallista edustajaa ja alueasiamies Maijumarjut Polviander sekä järjestävän yhdistyksen puheenjohtaja Anne Porkka.

Kokous käsitteli viralliset vuosikokousasiat ja hyväksyi sääntömuutokset (§12 ja §15). Vuosikokous siirtyy syksyyn ja hallituksen jäsenistä on puolet erovuorossa vuosittain.

# 7 Talous- ja toimintasäännön hyväksyminen

Hyväksyttiin talous- ja toimintasääntö.

**8 Talousasiat**

Todettiin, että vuosipalkkiot ja matkalaskut ovat pääsääntöisesti maksettu 31.8.2020 mennessä. Tarkempi talouskatsaus 1.1.-31.8.2020 käsitellään seuraavassa kokouksessa.

#  Päätettiin varata 5000 € määräraha liikelahjojen hankintaan. Maijumarjut Polviander tekee hankintaesityksen seuraavaan kokoukseen, 30.9. mennessä.

# 9 Alueyhdistyksen kotisivu-uudistus

Viestintätiimi on kevään aikana valmistellut Varsinais-Suomen alueyhdistyksen kotisivu-uudistusta. Sivut avattiin 1.6.2020. Kuultiin Johanna Mannströmin esittely kotisivuista. Palkkiot kotisivujen päivityksestä ja teknisestä tuesta päätetään seuraavassa kokouksessa.

**10 Urheiluvastaavan valinta**

Urheiluvastaava Tiina Uuttu on siirtynyt 1.8.2020 toiseen yhdistykseen ja näin ollen yhdistyksellä ei ole urheiluvastaavaa. Asian käsittely siirrettiin seuraavaan kokouksen.

# 11 Syksyn 2020 tapahtumat

# Toimintakalenterissa on linjattu vuoden toiminta. Hallitus päätti siirtää koronatilanteen takia kevään tapahtumat loppukevään ja kesän osalta syksyyn 2020.

Ope Open Golf – tapahtuma onnistui hyvin. Paikalla oli 50 osallistujaa.

Työvaliokunnan suunnitteluseminaari pidetiin Hämeenlinnassa 4-5.9.2020. Seminaarin tuloksia käsitellään 7.9.2020 alueyhdistyksen jaostojen iltakoulussa.

## Kansanedustajatapaaminen järjestetään 14.9.2020 Turun AMK:ssa.

## Jäsenkoulutus 8.9.2020 ”Positiivinen pedagogiikka” on siirretty toteutettavaksi verkossa. Kouluttajana toimii KT, erityispedagogi Erja Sandberg. Tapahtumaan on ilmoittautunut 2.9. mennessä 48 osallistujaa.

## Alueelliset yhteistoimintapäivät oli suunniteltu toteutettavaksi. 2. - 3.10.2020. Todettiin, että alueasiamiehet ovat linjanneet OAJ:n suosituksen mukaisesti, että tapahtumaa ei vuonna 2020 järjestetä, koska ryhmäkoko ylittää 40.

Päätettiin, että MOP-tapahtuma perutaan vuoden 2020 osalta.

OAJ on linjannut kuntavaaleihin valmistautumista. Varsinais-Suomen alueen tilaisuus paikallisyhdistyksen edustajille järjestetään 23.10.2020. Kouluttajana toimii koulutuspoliittinen asiantuntija Risto-Matti Alanko, OAJ ry. Koulutukseen kutsutaan 2–4 osallistujaa kustakin paikallisyhdistyksestä. OAJ valmistelee kuntavaaleihin liittyvää materiaalia, joka julkaistaan Areenassa.

Puheenjohtajien ja sihteereiden seminaari on suunniteltu toteutettavaksi 4.-5.12.2020. Toukokuun kokouksessa päätettiin järjestää tapahtuma Naantalin Kylpylässä. Tapahtuman koko ylittää 40 henkilön OAJ:n suosituksen, joten hallitus päätti peruuttaa tapahtuma.

Merkittiin tiedoksi, että eläke-info pidetään verkkokoulutuksena tiistaina 10.11.2020 klo 18.00-20.00.

Työsuojeluvaltuutettujen tapaamista valmistellaan.

**12 OAJ:n risteily 2021**

Alueyhdistyksillä on mahdollisuus tehdä ennakkovarauksia risteilylle, risteilyajankohta on 30. -31.1.2021. Päätettiin varata paikat hallitukselle. Lisäksi varataan paikkoja jäsenyhdistysten käyttöön. Tuija Mäntsälä tiedottaa paikallisyhdistyksiä. Paikallisyhdistyksen voivat varata risteilypaikkoja omakustannushintaan.

# 13 Valtuusto- ja hallitusterveiset

Valtuusto valitsi 18.8.2020 uuden hallituksen. OAJ:n valtuusto päätti uudesta strategiasta. Järjestö toimii sen eteen, että Suomi on maailman paras paikka opettaa, oppia ja tutkia ja että jokainen jäsen tuntee, että jäsenyys kannattaa.

Opetusalan Ammattijärjestö on perustanut työhyvinvointirahaston. Sen peruspääoma on 10 miljoonaa euroa, ja tuotoilla pyritään edistämään OAJ:n jäsenten työhyvinvointia, työturvallisuutta ja työsuojelua.

Valtuusto keskusteli myös järjestörakenteesta ja asia menee hallituksen valmisteluun.

 OAJ:n uusi hallitus kokoontui 25.-26.8.2020 ja järjestäytyi. Varsinaissuomalaisia edustajia seuraavalla kaudella ovat Tero Koskinen ja Tuija Mäntsälä. OAJ:n toimikunnat nimetään hallituksen seuraavassa kokouksessa. Koulutuspoliittisen toimikunnan puheenjohtajaksi valittiin Tuija Mäntsälä. Hallitus valitsi myös työhyvinvointiryhmän, jonka varajäseneksi nimettiin Jorma Uoti. Lisäksi hallitus käsittely uutta strategiaa ja päätti mm. kuntavaaliaineiston sisällöstä.

**14 Tiedotusasiat**

Tiedotusasioita ei ollut.

# 15 Alueyhdistyksen hallituksen kokousaikataulu

#

#  Alueyhdistyksen työvaliokunta ja jaostojen iltakoulu kokoontui maanantaina 7.9. klo 17.30–20.00 ja hallituksen kokous pidetään keskiviikkona 30.9.2020 klo 17.00.

#

 Alueyhdistyksen työvaliokunta kokoontuu torstaina 22.10. klo 17.00 ja hallituksen kokous pidetään lauantaina 7.11. klo 15.00 suunnitteluseminaarin yhteydessä.

 Alueyhdistyksen työvaliokunta kokoontuu maanantaina 16.11. klo 17.00, kokoukseen kutsutaan myös valtuutetut ja hallituksen kokous pidetään torstaina 10.12.2020 klo 17.00.

 Koronatilanteen takia työvaliokunnan ja jaostojen iltakoulu ja jaostojen kokoukset 7.9. on siirretty pidettäväksi Kavalton tilalle. Useiden koulujen käyttö on tällä hetkellä kiellettyä.

# 16 Kokouksen päättäminen

Puheenjohtaja päättää kokouksen. klo 20.20.